Document ID: 32003D0724

32003D0724
L 260/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 октомври 2003 година
за предоставяне на временна дерогация от Директива 82/894/ЕИО по отношение на честотата на обявяване на първични огнища на спонгиформна енцефалопатия по говедата
(нотифицирано под номер С(2003) 3561)
(текст от значение за ЕИП)
(2003/724/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 82/894/ЕИО на Съвета от 21 декември 1982 г. относно обявяване на болестите по животните в рамките на Общността (1), последно изменена с Регламент (ЕО) № 807/2003 (2), и по-специално член 5, параграф 2 от нея,
като има предвид, че:
(1)
Директива 82/894/ЕИО определя правила за уведомяване появата на огнища на някои болести по животните, включително спонгиформна енцефалопатия по говедата (СЕГ) в Общността. Тази директивата предвижда държавите-членки да уведомяват в срок от 24 часа Комисията и останалите държави-членки за случаите на появата на първични огнища на СЕГ. Също така Директива 82/894/ЕИО предвижда Комисията да бъде уведомявана всяка седмица за случаи на поява на вторични огнища на СЕГ.
(2)
Различни решения на Комисията, последното от които е Решение 98/12/ЕО (3), предоставят на държавите-членки временни дерогации от изискванията по Директива 82/894/ЕИО за уведомяване за случаите на поява на първични огнища на СЕГ в срок от 24 часа. Временната дерогация, предоставена с Решение 98/12/ЕО, предвижда ежеседмично уведомяване на Комисията за всички огнища на СЕГ.
(3)
Огнища на СЕГ в Общността продължават да се появяват. В светлината на натрупания опит, ежеседмичното докладване за случаи на СЕГ, каквото се изисква за вторични огнища на болестта, изглежда достатъчно. Следователно е уместно да бъде поддържана за държавите-членки временна дерогация, която да позволява уведомяване на Комисията за случаите на първични огнища на СЕГ веднъж седмично.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Чрез дерогация от член 3, параграф 1 от Директива 82/894/ЕИО, всички случаи на огнища на спонгиформна енцефалопатия по говедата се обявяват до 31 декември 2007 г. в съответствие с член 4 от посочената директива.
Член 2
Адресати на настоящото решение са държавите-членки.
Съставено в Брюксел на 10 октомври 2003 година.

Labels: 12
15
0
6